***Møt meg i St. Louis*** (originaltittel ***Meet Me in St. Louis***) er en filmmusikal fra 1944. Den er regissert av Vincente Minnelli og har Judy Garland i hovedrollen. Filmen skildrer familien Smith gjennom fire årstider, fram til Verdensutstillingen i St. Louis i 1904. I tillegg til Garland medvirker også Margaret O'Brien, Mary Astor, Lucille Bremer, Tom Drake og Marjorie Main i andre roller.

Filmen er basert på novellesamlingen *Meet Me in St. Louis* av Sally Benson, som først ble publisert i magasinet *The New Yorker* under tittelen «5135 Kensington». *Møt meg i St. Louis* ble en stor kinosuksess og var den nest mest innbringende filmen i 1944, etter *Vandre min vei*. Filmen ble også nominert til flere Oscar-priser, blant annet for beste filmatisering og beste musikk.

Handling
--------

Filmen skildrer fire årstider i livet til familien Smith, som bor i et livlig nabolag i St. Louis. Hele byen venter spent på Verdensutstillingen i 1904, som denne gangen finner sted i St. Louis. Søstrene Rose (Lucille Bremer) og Esther (Judy Garland) ønsker seg kjærester, og Esther er ulykkelig forelsket i nabogutten John (Tom Drake). En dag kommer faren deres (Leon Ames) hjem og forteller at familien skal flytte til New York etter jul. Men søskenflokken har dype røtter i hjemplassen og vil ikke gå glipp av Verdensutstillingen.

Medvirkende
-----------

* Judy Garland som Esther Smith
* Margaret O'Brien som Tootie Smith
* Mary Astor som fru Anna Smith
* Leon Ames som herr Alonzo Smith
* Lucille Bremer som Rose Smith
* Tom Drake som John Truitt
* Marjorie Main som Katie
* Harry Davenport som bestefar

Mottakelse
----------

Filmen ble nominert til fire Oscar-priser for beste filmatisering, beste musikalmusikk, beste foto, farger og beste sang («The Trolley Song»). O'Brien vant en Academy Juvenile Award for arbeidet hennes i 1944.

Det amerikanske filminstituttet (AFI) har senere kåret *Møt meg i St. Louis* til tidenes 10. beste filmmusikal fra USA. Den ble innlemmet i National Film Registry i 1994, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

Garland introduserte flere av sine signaturlåter i filmen, fortrinnsvis «The Trolley Song», «The Boy Next Door» og «Have Yourself a Merry Little Christmas». Sistnevnte har blitt en julestandard som har blitt tolket av en rekke artister, blant andre Frank Sinatra, Barbra Streisand, Michael Bublé og Sam Smith. To av låtene fra filmen ligger også på det amerikanske filminstituttets sangliste.

Referanser
----------

1. ↑   *The Eddie Mannix Ledger*, Los Angeles: Margaret Herrick Library, Center for Motion Picture Study
2. ↑  «Meet Me in St. Louis». Besøkt 19. april 2020.
3. ↑  *Variety* filmanmeldelse; 1. november 1944, s. 10.
4. ↑  «Movies: Top 5 Box Office Hits, 1939 to 1988». Ldsfilm.com. Besøkt 18. juni 2014.
5. ↑  «AFI's 25 GREATEST MOVIE MUSICALS OF ALL TIME». Det amerikanske filminstituttet. Arkivert fra originalen 6. april 2019. Besøkt 18. april 2020.  «Arkivert kopi». Archived from the original on 6. april 2019. Besøkt 19. april 2020. CS1-vedlikehold: Uheldig URL (link)
6. ↑  «Complete National Film Registry Listing». Library of Congress. Besøkt 20. januar 2017.
7. ↑  «AFI'S 100 YEARS...100 SONGS». Det amerikanske filminstituttet. Besøkt 20. januar 2017.

Eksterne lenker
---------------

* (en) *Møt meg i St. Louis* på Internet Movie Database Rediger på Wikidata

* (no) *Møt meg i St. Louis* hos Filmfront Rediger på Wikidata

* (sv) *Møt meg i St. Louis* i Svensk Filmdatabas Rediger på Wikidata

* (da) *Møt meg i St. Louis* i Danmark Nationale Filminstitut Rediger på Wikidata

* (en) *Møt meg i St. Louis* på AllMovie Rediger på Wikidata

* (fr) *Møt meg i St. Louis* på Allociné Rediger på Wikidata

* (nl) *Møt meg i St. Louis* på MovieMeter Rediger på Wikidata

* (en) *Møt meg i St. Louis* på Turner Classic Movies Rediger på Wikidata

* (en) *Møt meg i St. Louis* på American Film Institute Rediger på Wikidata

* (en) *Møt meg i St. Louis* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |